สถานการณ์ลุ้นกันปีหน้า
นับถอยหลัง เคาต์ดาวน์ ส่งท้ายปีเก่าต้อนรับปีใหม่,ก่อนอื่นเลย ทีมข่าวการเมืองไทยรัฐ ขอใช้พื้นที่หน้า 3 วิเคราะห์การเมืองรายวันฉบับสุดท้ายปี 2560 อวยพรให้แฟนๆคอลัมน์ ผู้อ่านทุกท่านโชคดี มีความสุขสมหวัง สุขภาพแข็งแรง เฮงๆรวยๆ,ดื่มด่ำกับเทศกาลแห่งความสุขอย่างชุ่มฉ่ำหัวใจสมกับที่เหนื่อยมาตลอดทั้งปี,ในบรรยากาศที่เต็มไปด้วยความหวังกับสัญญาณบวกที่รออยู่ปีหน้า,ว่ากันตามที่ผู้นำ นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. ประกาศหลังประชุม ครม.นัดส่งท้ายปี 2560 วาดฝันปีหน้า 2561 สถานการณ์เศรษฐกิจจะดีขึ้น การเมืองจะชัดเจน,เป็นปีแห่งความสำเร็จ ปีแห่งการเปลี่ยนแปลง ปีแห่งการเตรียมการไปสู่ประชาธิปไตย,ทิศทางเดียวกับนายสมคิด จาตุศรีพิทักษ์ รองนายกฯ กัปตันทีมเศรษฐกิจ รัฐบาล ประกาศบนเวทีปาฐกถาพิเศษ โอกาสประเทศไทย 2018 ช่วงท้ายปีตีธงอย่างมั่นใจเลยว่า ปี 2561 จะเป็นปีที่ดีทางเศรษฐกิจที่เราสามารถเทกออฟ โดยเฉพาะไตรมาส 1 จะเห็นชัดที่สุด,สำทับด้วยนายสมชัย สัจจพงษ์ ปลัดกระทรวงการคลัง ประกาศประเทศไทยจะหลุดพ้นความยากจนในปีหน้า 2561 จากมาตรการอัดฉีดช่วยผู้มีรายได้น้อยต่ำกว่า 3 หมื่นบาทต่อปี,ผู้มีรายได้น้อยจำนวน 5.3 ล้านคน จะลืมตาอ้าปากได้ทั้งหมด,ไม่นับการวิเคราะห์คาดการณ์ของบรรดาผู้เชี่ยวชาญตลาดเงินตลาดทุนที่คล้อยไปในทิศทางเดียวกัน กูรูตลาดหลักทรัพย์ลุ้นหุ้นไทยดีดทะลุ 2,000 จุด,ตามการเติบโตทางเศรษฐกิจ และการเมืองที่เดินไปสู่การเลือกตั้ง,เริ่มเห็นแสงสว่างลิบๆที่ปลายอุโมงค์,ที่แน่ๆตามสถานการณ์ที่โยงเป็นเงื่อนไขกัน เมื่อการเมือง เรื่องสถานภาพของรัฐบาลแปรผันตรงกับสภาพการณ์ทางเศรษฐกิจ,กระแสความพึงพอใจฝ่ายบริหารผูกติดอยู่กับภาวะปากท้องของชาวบ้านฐานราก,จากทิศทางที่ทุกฝ่ายสะท้อนความมั่นใจทิศทางเศรษฐกิจเชิงบวกในปีหน้า,นั่นหมายถึงผลบวกต่อสถานะของทีมงาน นายกฯลุงตู่ ที่จะมีภูมิคุ้มกันในการปะทะกับแนวรบแรงเสียดทานของนักการเมืองอาชีพที่แปรรูปขบวนเข้าใส่ผู้นำอำนาจพิเศษ,สถานการณ์ที่ต้องเจอแน่กับสงครามระหว่างนักเลือกตั้งอาชีพกับทหาร,ตามรูปการณ์ประชาธิปัตย์และเพื่อไทย จะปรองดองอัตโนมัติ ไฟต์บังคับต้องเตะตัดขา ลุงตู่ ไม่ให้ลากยาวเกมอำนาจตามหมากที่วางไว้ในบทเฉพาะกาลรัฐธรรมนูญ,เพราะจะทำให้นักการเมืองอาชีพรุ่นเก่าเฉาตาย สูญพันธุ์หมด,และโดยปรากฏการณ์อย่างที่เห็นๆกัน ตั้งแต่นักการเมืองเริ่มขยับแข้งขยับขาตามเงื่อนเวลาท้ายโรดแม็ป และการโยน 6 คำถามของ ลุงตู่ หยั่งกระแสไปต่อหลังเลือกตั้ง เป้าโฟกัสก็กระแทกไปที่ นายกฯลุงตู่-กัปตันสมคิด และ พี่ใหญ่ อย่าง ลุงป้อม พล.อ.ประวิตร วงษ์สุวรรณ รองนายกฯและ รมว.กลาโหม,3 จุดยุทธศาสตร์ นั่งร้าน รัฐบาล คสช.,ส่อเค้าปีหน้า 2561 คงจะโดนถล่มหนักขึ้นตามเงื่อนไขสถานการณ์บังคับ,ที่แน่ๆต้องขยับสร้างเกราะกำบัง กลบจุดอ่อนไว้ก่อนตั้งแต่หัววัน,กับมุกของ นายกฯลุงตู่ ที่ประกาศให้สัญญากับตัวเองไว้ ปีหน้าจะเป็นนายกฯที่อารมณ์ดีตลอดเวลา ถึงแม้ว่าจะมีคนพยายามทำให้ตนเองหงุดหงิด,ปิด จุดบอด ที่ถูกสะกิดต่อมฉุนให้เสียอาการทรงตัวมาตลอด,โดยเฉพาะปีนี้โดนด่าเยอะกับฉากตะคอกใส่ตัวแทนชาวประมงที่บุกเข้าร้องเรียนปัญหา,แต่นั่นก็ยังเบากว่าเยอะ ถ้าเทียบกับคนที่จะโดนอ่วมกว่าใคร ตามฟอร์มหนีไม่พ้น พี่ใหญ่ อย่าง พล.อ.ประวิตรที่โดนเขี่ยแผล ขยี้ซ้ำช้ำแล้วช้ำอีก,ปีหน้า ยกสุดท้าย ฝ่ายไล่ล่าคงต้องปิดบัญชีให้ได้,แต่อย่างไรก็ตาม ในฐานะเบอร์หนึ่งด้านความมั่นคง บิ๊กป้อม ถือโอกาสโชว์บทถนัด สั่งการผ่านที่ประชุมสภากลาโหม ให้หน่วยงานความมั่นคงดูแลประชาชนในช่วงเทศกาลปีใหม่ให้มีความปลอดภัยในชีวิตและทรัพย์สิน ท่องเที่ยวอย่างสนุก กลับบ้านอย่างปลอดภัย,กระตุก บทเขี้ยว ด้านความมั่นคง เน้น จุดขาย ของทีม บูรพาพยัคฆ์,จุดแข็ง ของ บิ๊กป้อม กลบ จุดอ่อน ของ เสี่ยป้อม.,ทีมข่าวการเมือง
ว่ากันตามที่ผู้นำ นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. ประกาศหลังประชุม ครม.นัดส่งท้ายปี 2560 วาดฝันปีหน้า 2561 สถานการณ์เศรษฐกิจจะดีขึ้น การเมืองจะชัดเจน
เลือกตั้ง,ผู้มีรายได้น้อย,บูรพาพยัคฆ์,วิเคราะห์การเมือง,ทีมข่าวการเมือง,ข่าวทั่วไป